ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢንጅነር ጌታቸው፡ ‘መንግስቲ ወደባት ኤርትራ ንምልማዕ ዓጢቑ’ሎ' 3 ጥቅምቲ 2019 መግለጺ ስእሊ, እዚ ቦታ ድርፎ ይብሃል፤ ኣብዚ ከባቢ ብርክት ዝበላ በለስ ዝሸጣ ደቂ ኣንስትዮ ይርከባ መዝሙር ኣዕዋፍ ሰማይ፣ ኪዳን ቤተክርስቲያን ኪዳነ ምህረትን፣ ደወል ካቶሊካዊት ቤተክርስቲያንን፡ ኩል ግዘ ወጋሕታ ንከተማ ኣስመራ ካብ ድቃሳ እንተንቅሑዋ፡ ምስ ኣዛን ዓብዪ መስጊድ ኣል ኩልፋሕ ኣል-ራሺዳን ብሓባር ኮይኖም ድማ፡ መሬት ምውግሑ ይሕብሩዋ። ኣጋግዘ ምእኻሉ ንምፍላጥ፡ ነቶም ጋዜጣ እናንበቡ ማኪያቶ ፊት ዝብሉ ዓበይትን መንእሰያትን ምርኣይ እኹል እዩ። ጸሓይ ግቡኣ ፈጺማ ክትክወል ኣብ እትሸባሸበሉ፡ እንዳ ሻሂን ቤት መግብታትን ኣስመራ ውዕይዕይ ይብላ። ኣብ ኣስመራ፡ ኣብ ኢድካ ሰዓት ክትኣስር ወይ ኣብ መገዲ ሰዓት ክትሓትት ኣየድልየካን፤ ነዞም ልዕል ኢሎም ዝተጠቐሱ ዑደታት ተኸቲልካ ሰዓት ክንደይ ኮነ?
